b'\n_START_ARTICLE_\nLuis de G\xc3\xb3ngora y Argote\n_START_PARAGRAPH_\nLuis de G\xc3\xb3ngora y Argote (f\xc3\xb8dt i C\xc3\xb3rdoba, 11. juli 1561, d\xc3\xb8d samme sted 23. maj 1627) var en spansk poet der virkede under barokken. G\xc3\xb3ngora og hans erkerival Francisco de Quevedo var de mest fremtredende lyrikere i Spanien p\xc3\xa5 denne tid.\n_START_SECTION_\nBiografi\n_START_PARAGRAPH_\nAllerede som femten\xc3\xa5rig student i Salamanca blev G\xc3\xb3ngora kendt for sit heftige gemyt, og p\xc3\xa5 trods af den geistlige karriere han valgte, levede han et udsv\xc3\xa6vende liv fyldt af kortspil, tyref\xc3\xa6gtning og k\xc3\xa6rlighedseventyr. Hans k\xc3\xa6rlighedsdigte handlede om jordisk k\xc3\xa6rlighed i mods\xc3\xa6tning til hans forl\xc3\xb8bere, som Santa Teresa de Jes\xc3\xbas og San Juan de la Cruz, der beskrev k\xc3\xa6rligheden til Gud i etn\xc3\xa6rmest erotisk sprog._NEWLINE_Han rejste meget i hele Spanien og skaffede seg mange fjender, blandt annet forfatterne Quevedo, Lope de Vega og Cervantes. Den sidstnevnte udtrykte ligevel i sit digt Viaje del Parnaso (Rejse til Parnasset) en uden forbehold sin beundring for G\xc3\xb3ngoras digterkunst._NEWLINE_I 1617 blev han slotskapellan hos Filip 3. af Spanien, men dette varede kun en kort tid, og hans sidste \xc3\xa5r i Madrid skal han ha v\xc3\xa6ret ret fattig og forkommen, f\xc3\xb8r han blev syg og vendte tilbage til C\xc3\xb3rdoba. Det er noget uafklaret hvorvidt hans fratreden fra stillingen som slotskapellan havde sammenh\xc3\xa6ng med Quevedos anklage mot G\xc3\xb3ngora for sodomi, der blev ans\xc3\xa6t som en grov forbrydelse i Spanien p\xc3\xa5 denne tid og belagt med d\xc3\xb8dsstraf. P\xc3\xa5 baggrund af denne anklage har man antaget at G\xc3\xb3ngora var homoseksuel._NEWLINE_P\xc3\xa5 trods af at han mer eller mindre ufrivilligt startede en egen stilretning i spansk lyrik, kaldet culteranismo og fik en r\xc3\xa6kke tilh\xc3\xa6ngere, blev han n\xc3\xa6rmest fuldstendigt glemt af sin eftertid, men fik en \xc3\xb8red\xc3\xb8vende oprejsning i forbindelse med fejringen af hans 300 \xc3\xa5rs d\xc3\xb8dsdag i 1927. I nyere tid bliver han regnet som en af Spaniens st\xc3\xb8rste digtere gennem tiderne.'